Source: http://www.monitoruljuridic.ro/act/decizie-nr-1-079-din-23-noiembrie-2015-pentru-modificarea-i-completarea-unor-reglement-ri-n-scopul-transmiterii-de-documente-date-sau-informa-ii-de-c-tre-furnizorii-de-servicii-po-tale-173439.html
Timestamp: 2020-05-26 16:27:17+00:00

Document:
﻿ DECIZIE nr. 1.079 din 23 noiembrie 2015 pentru modificarea şi completarea unor reglementări în scopul transmiterii de documente, date sau informaţii de către furnizorii de servicii poştale prin mijloace electronice, precum şi pentru utilizarea acestor mijloace electronice în alte situaţii
În temeiul prevederilor art. 10 alin. (2) pct. 31, ale art. 11 alin. (1) şi (7), respectiv ale art. 12 alin. (1), (3) şi (4) din Ordonanţa de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, aprobată prin Legea nr. 113/2010, cu modificările şi completările ulterioare, precum şi ale art. 50 alin. (1) şi (3) din Ordonanţa de urgenţă a Guvernului nr. 13/2013 privind serviciile poştale, aprobată cu modificări şi completări prin Legea nr. 187/2013,
Decizia preşedintelui Autorităţii Naţionale pentru Administrare şi Reglementare în Comunicaţii nr. 336/2013 privind mijloacele şi modalitatea de transmitere a unor documente, date sau informaţii către Autoritatea Naţională pentru Administrare şi Reglementare în Comunicaţii şi privind modificarea Deciziei preşedintelui Autorităţii Naţionale pentru Comunicaţii nr. 77/2009 privind obligaţiile de informare a utilizatorilor finali de către furnizorii de servicii de comunicaţii electronice destinate publicului, publicată în Monitorul Oficial al României, Partea I, nr. 287 din 21 mai 2013, se modifică şi se completează după cum urmează:
1. Titlul deciziei se modifică şi va avea următorul cuprins:
"DECIZIE
privind mijloacele şi modalitatea de transmitere de către furnizori a unor documente, date sau informaţii către Autoritatea Naţională pentru Administrare şi Reglementare în Comunicaţii"
2. La articolul 1, alineatele (1) şi (3) se modifică şi vor avea următorul cuprins:
"Art. 1. - (1) Prezenta decizie stabileşte mijloacele şi modalitatea prin care furnizorii de reţele publice de comunicaţii electronice sau de servicii de comunicaţii electronice destinate publicului, respectiv furnizorii de servicii poştale, denumiţi în continuare furnizorii, transmit Autorităţii Naţionale pentru Administrare şi Reglementare în Comunicaţii, denumită în continuare ANCOM, anumite documente, date sau informaţii solicitate de către aceasta în exercitarea atribuţiilor legale ori care trebuie raportate acesteia, în mod periodic, în conformitate cu dispoziţiile legislaţiei primare sau secundare din domeniul comunicaţiilor electronice şi al serviciilor poştale.
(3) Se transmit, în conformitate cu dispoziţiile prezentei decizii, documentele, datele sau informaţiile solicitate de ANCOM în temeiul art. 120 alin. (1), (2) ori (3) din Ordonanţa de urgenţă a Guvernului nr. 111/2011, aprobată cu modificări şi completări prin Legea nr. 140/2012, cu modificările şi completările ulterioare, respectiv în temeiul art. 50 alin. (1) din Ordonanţa de urgenţă a Guvernului nr. 13/2013 privind serviciile poştale, aprobată cu modificări şi completări prin Legea nr. 187/2013, dacă în cuprinsul solicitării nu a fost indicată expres o altă modalitate sau alte mijloace de transmitere."
3. La articolul 1 alineatul (2), după litera j) se introduc două noi litere, literele k) şi l), cu următorul cuprins:
"k) informaţiile care trebuie raportate, periodic, potrivit prevederilor legale în vigoare privind raportarea unor date statistice de către furnizorii de servicii poştale;
l) documentaţia necesară în vederea eliberării avizului prevăzut la art. 10 alin. (2) pct. 31 din Ordonanţa de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, aprobată prin Legea nr. 113/2010, cu modificările şi completările ulterioare."
"(3) ANCOM ia toate măsurile necesare pentru a transmite furnizorilor parola unică prevăzută la alin. (2), în termen de cel mult 10 zile lucrătoare de la data dobândirii iniţiale a dreptului de a furniza orice tip de reţea publică de comunicaţii electronice, de serviciu de comunicaţii electronice destinat publicului sau de serviciu poştal."
5. La articolul 6, după alineatul (7) se introduce un nou alineat, alineatul (8), cu următorul cuprins:
"(8) Reprezentantul legal al furnizorului are obligaţia de a actualiza adresele de poştă electronică indicate potrivit prevederilor alin. (1) oricând survine o modificare a acestora."
6. La articolul 17 alineatul (2), după litera b) se introduce o nouă literă, litera c), cu următorul cuprins:
"c) începând cu 1 ianuarie 2016, transmiterea datelor sau informaţiilor prevăzute la art. 1 alin. (2) lit. k) şi l)."
7. La articolul 17, după alineatul (2) se introduce un nou alineat, alineatul (3), cu următorul cuprins:
"(3) Fără a aduce atingere prevederilor alin. (2) lit. c), ANCOM poate stabili ca furnizorii de servicii poştale care au justificat motive temeinice să transmită informaţiile prevăzute la art. 1 alin. (2) lit. k) pentru care obligaţia de raportare expiră la data de 15 martie 2016, în alte condiţii decât cele cuprinse în prezenta decizie."
8. La anexă, partea finală se modifică şi va avea următorul cuprins:
"Declar pe propria răspundere, cunoscând prevederile art. 326 din Legea nr. 286/2009 privind Codul penal, cu modificările şi completările ulterioare, privind infracţiunea de fals în declaraţii, că am calitatea de reprezentant legal al furnizorului şi că datele înscrise în cuprinsul prezentei cereri sunt corecte şi complete.
Semnătura reprezentantului legal al furnizorului
Articolul 4 la Decizia preşedintelui Autorităţii Naţionale pentru Administrare şi Reglementare în Comunicaţii nr. 127/2009 privind raportarea unor date statistice de către furnizorii de servicii poştale, publicată în Monitorul Oficial al României, Partea I, nr. 151 din 11 martie 2009, cu modificările ulterioare, se modifică după cum urmează:
"Art. 4. - Începând cu 1 ianuarie 2016 transmiterea documentelor care conţin valorile aferente indicatorilor prevăzuţi la art. 2 se realizează prin intermediul unei aplicaţii informatice disponibile pe pagina de internet a ANCOM, sub forma înscrisului în formă electronică, căruia i s-a încorporat, ataşat ori i s-a asociat logic o semnătură electronică extinsă, bazată pe un certificat calificat nesuspendat sau nerevocat la data transmiterii şi generată cu ajutorul unui dispozitiv securizat de creare a semnăturii electronice, în condiţiile stabilite prin decizie a preşedintelui ANCOM."
În termen de 10 zile lucrătoare de la data intrării în vigoare a prezentei decizii, Autoritatea Naţională pentru Administrare şi Reglementare în Comunicaţii ia toate măsurile necesare pentru a transmite fiecărui furnizor de servicii poştale parola unică pentru accesarea aplicaţiei prevăzute la art. 5 alin. (1) din Decizia preşedintelui Autorităţii Naţionale pentru Administrare şi Reglementare în Comunicaţii nr. 336/2013.
Prezenta decizie se publică în Monitorul Oficial al României, Partea I, şi intră în vigoare la 5 zile de la data publicării.
pentru Administrare şi Reglementare în Comunicaţii,
Bucureşti, 23 noiembrie 2015.
Tags: Monitorul Oficial, Acte Monitorul Oficial, Decizie, Alte Institutii, ﻿ DECIZIE nr. 1.079 din 23 noiembrie 2015

References: articolul 1
 articolul 1
 articolul 6
 articolul 17
 articolul 17

Articolul 4